32006R0103
L 017/6
JURNALUL OFÍCIAL AL UNIUNII EUROPENE
REGULAMENTUL (CE) NR. 103/2006 AL COMISIEI
din 20 ianuarie 2006
de stabilire a unor dispoziții suplimentare pentru aplicarea grilei comunitare de clasificare a carcaselor de bovine adulte
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1),
având în vedere Regulamentul (CEE) nr. 1208/81 al Consiliului din 28 aprilie 1981 de stabilire a unei grile comunitare de clasificare a carcaselor de bovine adulte (2), în special articolul 6 primul paragraf,
întrucât:
(1)
Regulamentul (CEE) nr. 2930/81 al Comisiei din 12 octombrie 1981 de stabilire a dispozițiilor suplimentare pentru aplicarea grilei comunitare de clasificare a carcaselor de bovine adulte (3) a fost modificat (4) substanțial. Din motive de claritate și raționalitate, este necesar ca regulamentul menționat anterior să fie codificat.
(2)
Pentru asigurarea unei clasificări uniforme a carcaselor de bovine adulte în Comunitate, este necesar să se stabilească definiția claselor de profil și a straturilor de grăsime.
(3)
Măsurile prevăzute de prezentul regulament sunt conforme cu avizul Comitetului pentru gestionarea cărnii de vită și mânzat,
ADOPTĂ PREZENTUL REGULAMENT:
Articolul 1
Dispozițiile suplimentare de stabilire a definiției claselor de profil și a straturilor de grăsime menționate la articolul 6 alineatul (1) din Regulamentul (CEE) nr. 1208/81 se reiau în anexa I.
Articolul 2
Regulamentul (CEE) nr. 2930/81 se abrogă.
Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa III.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 ianuarie 2006.